1.Úvod

Nariadenie, ktorým sa ustanovuje viacročný finančný rámec na roky 2014 – 2020 (ďalej len „nariadenie o VFR“), naposledy zmenené nariadením Rady (EÚ, Euratom) 2017/1123 z 20. júna 2017 a upravené v rámci oznámenia o technickej úprave na rok 2020, obsahuje tabuľku finančného rámca s údajmi na roky 2014 – 2020 vyjadrenými v cenách roku 2011 (tabuľka 1).

V súlade s článkom 6 ods. 1 nariadenia o VFR Komisia každý rok ešte pred začatím rozpočtového postupu pre rok n + 1 vykoná technickú úpravu viacročného finančného rámca (VFR) v súlade s vývojom hrubého národného dôchodku (HND) EÚ a cien v EÚ a výsledky oznámi Rade a Európskemu parlamentu. Úprava stropov v súlade s článkom 6 ods. 1 sa vykonala v technickej úprave na rok 2020 v máji 2019 a podľa článku 6 ods. 4 sa neaktualizuje.

V oznámení o technickej úprave na rok 2020 sa uvádza, že na roky 2019 a 2020 sú k dispozícii prostriedky osobitných nástrojov, v súlade s článkom 6 ods. 1 písm. e) a f) nariadenia o VFR, pokiaľ ide o disponibilné prostriedky celkovej rezervy na záväzky a nástroja flexibility, ako boli známe na jar 2019. Účelom tohto oznámenia je informovať Radu a Európsky parlament o dodatočných disponibilných prostriedkoch osobitných nástrojov v súlade s článkom 6 ods. 1 písm. e) a f) nariadenia o VFR, pokiaľ ide o celkovú rezervu na záväzky a nástroj flexibility na rok 2020, ktoré sa stali disponibilnými na konci roku 2019.

V oznámení sa na informačné účely uvádzajú aj sumy, ktoré sú k dispozícii v rámci všetkých osobitných nástrojov a ich použitie od roku 2014.

2.Celková rezerva na platby

Podľa článku 5 nariadenia o VFR Komisia upraví strop platieb na roky 2015 – 2020 smerom nahor o sumu rovnajúcu sa rozdielu medzi vykonanými platbami a stropom platieb viacročného finančného rámca na rok n – 1. Akákoľvek úprava smerom nahor sa v plnom rozsahu kompenzuje zodpovedajúcim znížením stropu platieb na rok n – 1 v stálych cenách roku 2011.

Pre rok 2020 sa nevykonáva žiadne prepočítanie celkovej rezervy na platby, pretože prahová hodnota stanovená v článku 5 ods. 2 nariadenia o VFR bola dosiahnutá v technickej úprave na rok 2020 prijatej v máji 2019.

3.Osobitné nástroje

Mimo výdavkových stropov schválených vo finančnom rámci na roky 2014 – 2020 je k dispozícii niekoľko ďalších nástrojov. Cieľom týchto nástrojov je umožniť rýchlo reagovať na výnimočné alebo nepredvídateľné udalosti a zaistiť tak v rámci určitých limitov istú flexibilitu nad rámec schválených výdavkových stropov.

3.1.Rezerva na núdzovú pomoc

Podľa článku 9 zmeneného nariadenia o VFR môže byť rezerva na núdzovú pomoc mobilizovaná do maximálnej výšky 300 mil. EUR ročne v cenách roku 2011 alebo do výšky 358,5 mil. EUR v bežných cenách v roku 2020 (2 301,4 mil. EUR v bežných cenách na celé obdobie). Nepoužitá časť sumy prostriedkov z predchádzajúceho roka sa môže preniesť do nasledujúceho roka. Prenos z roku 2019 do roku 2020 predstavuje 45,6 mil. EUR.

V nasledujúcej tabuľke sú uvedené podrobné údaje o ročných disponibilných a použitých prostriedkoch rezervy na núdzovú pomoc od roku 2014:

Rezerva na núdzovú pomoc v mil. EUR 2014 2015 2016 2017 2018 2019 2020 Spolu Ročné sumy v cenách roku 2011 280 280 280 300 300 300 300 2 040 Ročné sumy v bežných cenách 297,0 303,0 309,0 337,8 344,6 351,5 358,5 2 301,4 Prenesené z predchádzajúceho roku 0,0 198,9 219,4 98,6 61,7 34,1 45,6 Ročné použitie 98,1 282,5 429,8 374,7 372,2 340,0 1 897,3 Prenesené do nasledujúceho roku 198,9 219,4 98,6 61,7 34,1 45,6 Prepadnuté 0,0 0,0 0,0 0,0 0,0 0,0 0,0

3.2.Fond solidarity Európskej únie (FSEÚ)

Podľa článku 10 nariadenia o VFR môže byť Fond solidarity Európskej únie mobilizovaný do maximálnej výšky 500 mil. EUR ročne v cenách roku 2011 alebo do výšky 597,5 mil. EUR v bežných cenách v roku 2020 (3 944,7 mil. EUR v bežných cenách na celé obdobie). Nepoužitá časť sumy prostriedkov z predchádzajúceho roka sa môže preniesť do nasledujúceho roka. Prenos z roku 2019 do roku 2020 predstavuje 553,0 mil. EUR. Na konci roku 2019 žiadna suma neprepadla.

V nasledujúcej tabuľke sú uvedené podrobné údaje o ročných disponibilných a použitých prostriedkoch Fondu solidarity Európskej únie od roku 2014:

Fond solidarity Európskej únie v mil. EUR 2014 2015 2016 2017 2018 2019 2020 Spolu Ročné sumy v cenách roku 2011 500 500 500 500 500 500 500 3 500 Ročné sumy v bežných cenách 530,6 541,2 552,0 563,1 574,3 585,8 597,5 3 944,7 Prenesené z predchádzajúceho roku 0,0 403,9 541,2 552,0 140,8 265,3 553,0 Predsunuté z nasledujúceho roku 0,0 0,0 0,0 294,0 -294,0 0,0 0,0 Ročné použitie 126,7 82,8 33,1 1 268,3 155,9 298,1 1 964,9 Prenesené do nasledujúceho roku 403,9 541,2 552,0 140,8 265,3 553,0 Prepadnuté 0,0 321,1 508,1 0,0 0,0 0,0 829,2

3.3.Nástroj flexibility